Liszt Ferenc Víziói

A pályázat kiírója: Marosvásárhelyi Kulturális Központ

A pályázók köre: a pályázat erdélyi magyar képzőművészeket szólít meg

A pályázatok benyújtásának határideje:
2011. 10. 04.

A Marosvásárhelyi Kulturális Központ a Balassi Intézet, a Maros Megyei Tanács és a Romániai Képzőművészeti Szövetség Marosvásárhelyi Fiókja
támogatásával Liszt Ferenc születésének 200. évfordulója alkalmából 1000 eurós fődíjú képzőművészeti pályázatot hirdet, Liszt Ferenc víziói címmel. A pályázaton 35 évnél fiatalabb erdélyi képzőművészek vehetnek részt (A kiállítás nyitott minden művész számára, beküldött műve kiállításra kerül, a pályázatban azonban csak 35 évesnél fiatalabb művészek alkotásai vehetnek részt.) 

A kiírás/pályázat célja

A 200 évvel ezelőtt született Liszt Ferenc sokszínű munkásságának ismertetése, népszerűsítése, árnyalása képzőművészeti-alkotásokon keresztül, a zene keltette gondolatok, érzések képzőművészet eszközeivel való kifejezése, a zene és képzőművészet kapcsolatának mélyítése, megnyilvánulási felület biztosítása fiatal képzőművészek számára. 

Leírás

Olyan Liszt Ferenc személyének, életútjának, illetve művészetének, vagy a művei által kiváltott élménynek az ábrázolását várjuk, amelyek méltó hordozói Liszt Ferenc szellemi örökségének. Teret adunk a személyes interpretációknak, reflexióknak.
A képzőművészeti műfaj és technika szabadon választható.
A pályázat nyerteseiről a pályázat kiírója dönt. Döntésének előkészítésére öt főből álló szakmai kuratóriumot kér fel. A pályázat díja 1000 euró.
A pályázatok/alkotások benyújtásának határideje:  az alkotásokat kiállításra kész állapotban 2011. 10. 04-ig postai úton, vagy személyesen az alábbi címre kell leadni: Marosvásárhely, Retezatului utca 2/4 szám.
A döntésről valamennyi pályázó értesítést kap. A Marosvásárhelyi Kulturális Központ a nyertes pályázó nevét és a nyertes alkotás címét 2011. október 10-ig közzéteszi a vasarhely.ro honlapon.
Beküldendő művek száma:
- önálló alkotásonként max. 5 db 
- sorozat esetében 1 sorozat maximum 5 képből állhat, 1 sorozat egy alkotásnak minősül. Térplasztika esetében a mű tömege nem lehet több 40 kg-nál.

Az alkotásokról készített jó minőségű, körülbelül 3 MB méretű digitális reprodukciókat az alkotás adatainak (alkotás címe, technika, ár – ha az eladható, alkotó neve, elérhetőségei,) egyértelmű közlésével együtt az alábbi e-mail címre várjuk: office@vasarhely.ro      
Kérjük, hogy a reprodukció file-neve a pályamű címe legyen, ékezetek nélkül.
A pályázó pályázatával hozzájárul ahhoz, hogy művét közzétegyük a vasarhely.ro  műterem nevű rovatában az alkotó nevének és a mű címének feltüntetésével.
Kiállítás időtartama: 2011.október 14 – november 4.

További információk:
tel.: 0746083212
E-mail: office@vasarhely.ro